Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 255

57. Egyes esetekben „helyettesítõ láncok” léte olyan érintett piac meghatározásához vezethet, amelyben a termékek vagy a piac határainál elhelyezkedõ területek nem helyettesíthetõk közvetlenül. Példaként említhetõ a magas szállítási költségû termékek piacának földrajzi dimenziója. Ilyen esetekben egy adott üzembõl történõ szállítások a szállítási költségek hatására ezen üzem körül egy bizonyos területre korlátozódnak. Elvben az üzemet körülvevõ ezen terület képezheti az érintett földrajzi piacot. Azonban, ha olyan az üzemek megoszlása, hogy a különbözõ üzemek körüli területek között jelentõs átfedések vannak, elõfordulhat, hogy az e termékekre alkalmazott árat a helyettesítési lánc hatása befolyásolja, és a meghatározandó földrajzi piac nagyobb kiterjedésû lesz. Ugyanez az okfejtés érvényes arra az esetre, ha „B” termék a kereslet oldaláról „A” és „C” termék helyettesítõje. Még ha „A” és „C” termék a kereslet oldaláról egymást nem is helyettesítik közvetlenül, azonos érintett termékpiachoz tartozónak tekinthetõk, mert a helyettesítõ „B” termék léte befolyásolja az árukat.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes